alexandrainst/scandi-wiki huggingface dataset:
Hermaness

Hermaness er det nordlegaste neset på Unst, den nordlegaste busette av Shetlandsøyane i Skottland. Ho består av sjøklipper og lyngheier.

Hermaness naturreservat
Hermaness har vore eit nasjonalt naturreservat sidan 1955 og vert i dag styrt av Scottish Natural Heritage, sjølv om landområdet er eigd av Edmonston-familien frå Baltasound.
Her hekkar havhest, havsule, toppskarv, storjo, lundefugl og lomvi.

Naturreservatet omfattar òg Muckle Flugga og Out Stack som ligg utanfor.

Frå 1972 til 1995 heldt ein svartbrynt albatross til på neset, ein særs sjeldan fugl på den nordlege halvkula. Fuglen fekk kallenamnet Albert og var ein stor attraksjon for fuglekikkarar.

Kjelder 

Denne artikkelen bygger på «Hermaness» frå ,  den 21. januar 2010. 
 oppgav desse kjeldene:

Naturreservat i Skottland
Nes i Skottland
Geografi på Shetland
Site of Special Scientific Interest i Skottland
Holborn Head

Holborn Head er eit nes på nordsida av Caithness i Highland i Skottland. Namnet Holborn kjem frå norrønt og tyder «åsfort». Neset kan vere det same som Tarvedunum promotorium som er nemnd av Klaudios Ptolemaois i Geographia. Ytst på neset ligg restane av fortet.

Holburn Head fyr, skrive 'Holburn' i motsetnad til neset som heiter Holborn Head, ligg om lag ein kilometer sør for neset, nær Scrabster Harbour på vestsida av Thurso Bay. Det vart teikna og bygd av David og Thomas Stevenson og stod ferdig i 1862. Fyret er bygd inn i fyrvaktarbustaden, som er uvanleg for skotske fyr der fyret ofte er fråskilt huset. 

Lyset vart sløkt i 2003.

Kjelder 
Denne artikkelen bygger på «Holborn Head» frå ,  den 21. januar 2010. 
 oppgav desse kjeldene: 
 Northern Lighthouse Board om Holburn Head fyr The History of the Celtic Placenames of Scotland (Watson, 2004, ISBN 1-84158-323-5)
 

Nes i Skottland
Fyr i Skottland
Site of Special Scientific Interest i Skottland
Stadnamn av norrønt opphav i Skottland
Kinnaird Head

Kinnaird Head (frå skotsk-gælisk An Ceann Àrd som tyder «høgt nes») er eit nes i Nordsjøen på austkysten av Skottland. Neset ligg i byen Fraserburgh i Aberdeenshire.

Det første fyret i Skottland tent av Commissioners of Northern Lights vart bygd på neset. Det vart bygd av Thomas Smith i 1787 og  er i dag eit fyrmuseum. Fyret vart ombygd frå Kinnaird Castle som vart bygd her i 1570.

I 1929 vart òg det første radiofyret i Skottland sett i drift på Kinnaird Head.

Kjelder

Denne artikkelen bygger på «Kinnaird Head» frå ,  den 21. januar 2010.

Bakgrunnsstoff 
 Northern Lighthouse Board om Kinnaird Head 
 Panoramabilete frå fyret  (QuickTime)

Nes i Skottland
Fyr i Skottland
Milton Ness

Milton Ness er eit nes på kysten av Nordsjøen, om lag 3 km sør for landsbyen Johnshaven i Skottland. Neset består klipper av raud sandstein. I nærleiken av neset ligg fleire førhistoriske restar som Morphie-steinen.

Kjelder 
Denne artikkelen bygger på «Milton Ness» frå ,  den 21. januar 2010. 
 oppgav desse kjeldene:

Nes i Skottland
Geografi i Aberdeenshire
Mull of Galloway

Mull of Galloway (skotsk-gælisk Maol nan Gall) er det sørlegaste punktet i Skottland. Det ligg i Wigtownshire i Dumfries and Galloway. Mull tyder rund ås eller fjell. 

Det står eit fyr på neset frå 1830. Det kvitmåla tårnet er rundt med ei høgd på 26 meter. Lyset står 99 meter over havet og har ei rekkjevidd på 28 nautiske mil..

Neset er eit av dei siste bevarte naturlege tilhaldsstadane langs kysten av Galloway og har eit rikt plante- og dyreliv. Området er i dag eit naturreservat.

Fyret er i dag automatisert og eit gammalt uthus er omgjort til vitjingssenter. Om sommaren er fyret ope kvar dag.

Bakgrunnsstoff
 Offisiell side
 Webkamera frå fyret 
 [http://guide.visitscotland.com/vs/guide/5,en,SCH1/objectId,SIG49689Svs,curr,GBP,season,at1,selectedEntry,home/home.html Profil på VisitScotland

Kjelder
Denne artikkelen bygger på «Mull of Galloway» frå ,  den 21. januar 2010. 
 oppgav desse kjeldene:

Nes i Skottland
Fyr i Skottland
Site of Special Scientific Interest i Skottland
Mull of Kintyre

Mull of Kintyre (tidlegare Cantyre) er det sørvestlegaste neset på den lange Kintyrehalvøya sørvest i Skottland, om lag 15 km frå Campbeltown. Namnet er ei anglisering av det gæliske Maol Chinn Tìre som tyder «Det runde (eller berre) neset på Kintyre». 

Det står eit fyr på neset, som er udøyeleggjort i songen «Mull of Kintyre» av Wings i 1977, som var bandet til Paul McCartney på denne tida.

Geografi
Neset ligg heilt sør på Kintyrehalvøya,. Det ligg om lag 13 km sør for den sørlegaste landsbyen på øya, Southend.

Ein kan sjå både Ailsa Craig og Antrim-kysten i Nord-Irland og Rathlin Island frå neset, og på klåre dagar kan ein sjå Malin Head i Republikken Irland, County Donegal og kysten av Ayrshire på andre sida av Ailsa Craig. Andre øyar i Firth of Clyde er òg mogeleg å sjå mot aust. Straits of Moyle (del av North Channel) er ein av sjøvegane frå Irskesjøen til Atlanterhavet. Det er særs sterke straumar rundt neset. Neset ligg om lag 20 km frå Nord-Irland. 

Neset er ein av berre to stader der det er mogeleg å sjå både Storbritannia og Irland samstundes. Den andre er fjellet Snaefell på Isle of Man.

Historie
Neset har vore eit viktig landsamband gjennom historia. Ein trur at det vart nytta av tidlege menneske som reiste frå det europeiske fastlandet til Irland. I nyare tid har det vore nytta av skottar då dei reiste frå Irland og oppretta Kongedømet Dál Riata i dagens Argyll.

Fleire fly har styrta i området, mellom anna eit Chinook i juni 1994.

Fyret
Mull of Kintyre fyr var det andre fyret som Commissioners of the Northern Lights sette i drift i Skottland. Det vart teikna og bygd av Thomas Smith og stod ferdig i 1788. Smith hadde tidlegare teikna fyret på Kinnaird Head, men Mull of Kintyre var eit langt større prosjekt på ein langt meir aude stad. 

Fyret vart ombygd i 1820-åra og elektrifisert i 1976. I 1995 vart det automatisert. Fyrvaktarbustaden vert i dag drive som feriebustad av National Trust for Scotland.

Bakgrunnsstoff
kintyre-org
Northern Lighthouse Board om fyret

Kjelder
Denne artikkelen bygger på «Mull of Kintyre» frå ,  den 21. januar 2010. 
 oppgav desse kjeldene:

Nes i Skottland
Fyr i Skottland
Argyll and Bute
Søgne

Søgne eller Tangvall  er ein tettstad i Kristiansand kommune i Agder fylke med . Folketalet inkluderer den gamle strandstaden Høllen ved kysten.

Fram til 2020 var staden kommunesenter i tidlegare Søgne kommune i Vest-Agder fylke.

Sjå òg
Tettstader i Vest-Agder

Kjelder

Busetnader i Kristiansand
Tettstader i Agder
[
Vennesla

Vennesla er ein tettstad og administrasjonssenter i Vennesla kommune i Agder fylke med . Tettstaden er den nest største i fylket og den tredje største på Sørlandet, etter Kristiansand og Arendal. Til tettstaden Vennesla høyrer også Mosby, som ligg over grensa til Kristiansand.

Sjå òg 
 Tettstader i Vest-Agder

Kjelder

Bakgrunnsstoff 
 Vennesla kommune
 Vêrvarsel for Vennesla , yr.no

Geografi i Vennesla
Tettstader i Agder
Kommunesenter i Agder
Point of Ayre på Orknøyane

Sjå òg Point of Ayre på Isle of Man og Point of Ayr i Wales.

Point of Ayre er eit nes i Deerness på austsida av Orknøyane, utanfor nordkysten av Skottland. Det ligg ovanfor Copinsay Pass, 6 km sør for Mull Head, og rundt 15 km frå Kirkwall, hovudbyen på øya.

Ved Point of Ayre finst det sju meter tjukk basaltisk lava. På overflata finst restar av gassbobler som no er fylte med karbonat. Lenger nede har lavaen forvitra som laga på ein lauk, eller i eit sirkelforma mønster, som er uvanleg å sjå på Orknøyane.

Kjelder 
Denne artikkelen bygger på «Point of Ayre, Orkney» frå ,  den 22. januar 2010. 
 oppgav desse kjeldene:

Nes i Skottland
Geografi på Orknøyane
Rattray Head

Rattray Head (tidlegare Rattray Point) er eit nes i Buchan i Aberdeenshire, på nordaustkysten av Skottland. Lenger nord ligg Strathbeg Bay og i sør Rattray Bay. Sanddynene ved stranda på Rattray Head kan verte opp til 25 meter høge og strekkje seg 25 km frå St Combs til Peterhead.

Rattray Head fyr 

Det 36,5 meter høge Rattray Head fyr vart bygd i 1895. Det vart bygd av ingeniørane og brørne David Alan Stevenson og Charles Alexander Stevenson. I februar 1982 vart fyret avfolka og heilt automatisert.

Ein kan nå fyret via ei vegfylling, som er under vatn det meste av tida og berre synleg ved fjøre sjøre. Vegfyllinga er brei nok til at ein kan køyre med bil over. 

Det ligg restar av fleire forliste skip på stranda i dag.

Kjelder 

Denne artikkelen bygger på «Rattray Head» frå ,  den 22. januar 2010. 
 oppgav desse kjeldene:

Bakgrunnsstoff 
Offisell turistside
Rattray Head i Gazetteer for Scotland
 Panoramabilete av Rattray Head fyr  (QuickTime) 

Nes i Skottland
Fyr i Skottland
Redpoint

Redpoint (skotsk-gælisk An Rubha Dearg) er ein liten busetnad nordvest i Highland i Skottland. Han  har fått namnet sitt frå eit lite nes, Red Point, som ligg sør for staden ved innløpet til Loch Torridon.

Redpoint ligg om lag 15 km sørvest for Gairloch ved enden av vegen B8056. Ein sti går frå vegen til eit utkikkspunkt der ein på klåre dagar kan sjå nesten heile nordaustkysten av Isle of Skye.
Vidare nord langs vegen finn ein landsbyane South Erradale, Opinan og Port Henderson.

Kjelder
Denne artikkelen bygger på «Redpoint» frå ,  den 22. januar 2010.  
 

Byar og landsbyar i Highland
Nes i Skottland
St Abb's Head

St. Abb's Head er eit nes ved landsbyen St. Abbs i Berwickshire i Scottish Borders. Det ligg på austkysten av Skottland.

Fyr
Det vart bygd ein signalstasjon på klippene i 1820 og anlegget vart delt av Trinity House og Her Majesty's Coastguard. Northern Lighthouse Board anbefelta å få bygd eit fyr på St. Abbs Head etter at «Martello» forliste ved Carr Rock i 1857. Fyret vart teikna og bygd av brørne David Stevenson og Thomas Stevenson og var synleg mellom Bell Rock og Isle of May. Fyret kom i teneste 24. februar 1862 og det vart i starten nytta olje til å halde lys i fyret. I 1906 gjekk ein over til glødepære som fekk lys gjennom oppvarming, og i 1966 vart fyret elektrifisert. I 1993 vart fyret automatisert. Ein tåkelur vart sett i drift ved fyret i 1876 og var det første av sitt slag i Skottland. Den opphavlege tåkeluren vart driven av dampmaskinar, før ein bytta ut med oljedrivne maskinar i 1911 og så dieselmotor i desember 1955. Ein slutta å bruke tåkeluren i 1987, men hornet er framleis på plass.

Nasjonalt naturreservat
Området rundt St. Abb's Head er eit nasjonalt naturreservat (NNR) styrt av National Trust for Scotland (NTS) i samarbeid med Scottish Natural Heritage. Meir enn 60 000 sjøfugl hekkar i klippeveggen ved neset. Dei vanlegaste fugleartane er krykkje og lomvi, men det finst òg mykje alke, toppskarv, gråmåse, havhest og lundefugl. I reservatet finst òg frodige grassletter og friske vatn.

Historie

Berre 500 meter søraust for fyret ligg Kirk Hill. På toppen av denne åsen står ruinane etter eit kloster frå 600-talet. Sankt Æbbe oppretta eit kloster her kring 643 i ruinane av eit eldre fort frå 500-talet. Både munkar og nonner heldt til i klosteret. Kort tid etter Æbbe døydde brann klosteret ned ved eit uhell og vart ikkje bygd opp att. 

På nordsida av neset ligg Pettico Wick Bay som er ein laksvåg. Det vart oppretta ein fiskestasjon her i 1880 som varte til rundt 1950. Det vart òg bygd ein kai her for å sette i land forsyningar til fyret.

Kjelder 
Denne artikkelen bygger på «St Abb's Head» frå ,  den 22. januar 2010. 
 oppgav desse kjeldene:

Bakgrunnsstoff
 Eit flyfoto av St. Abbs Head. 
National Trust for Scotland om St. Abb's Head National Nature Reserve 
St. Abbs Community

Berwickshire
Fyr i Skottland
Nes i Skottland
Naturreservat i Skottland
Sumburgh Head

Sumburgh Head er eit nes sør på Shetland Mainland nord i Skottland. Neset består av ei 100 meter høg klippe og på toppen står Sumburgh Head fyr. Det norrøne namnet på neset var Dunrøstar høfdi, som tyder «Torehøgda» («Tordenhøgda»), og syner til støyen frå Sumburgh Roost. 

Fyret på neset vart bygd av Robert Stevenson og fyret vart førte gong tent i 1821. Mykje sjøfugl held til i klippene og området er eit naturreservat. Det er òg mogeleg å sjå kval og delfinar frå neset. 

Sumburgh lufthamn ligg like nord for neset og er hovudflyplassen på Shetland. Frå her går det fly til det skotske fastlandet, Orknøyane og Noreg. Nær neset ligg den arkeologiske staden Jarlshof, der ein har funne spor etter busetnader tilbake til steinalderen. Den vesle busetnaden Grutness, med ferjeterminal for Shetland Mainland til Fair Isle, ligg 2 km nord for Sumburgh Head.

Bakgrunnsstoff
 Undiscovered Scotland — Sumburgh Head
 Bilete frå Sumburgh og området kring

Naturreservat i Skottland
Geografi på Shetland
Nes i Skottland
Site of Special Scientific Interest i Skottland
Cape Wrath

Cape Wrath (skotsk-gælisk Am Parbh, kjend som An Carbh i Lewis) er eit nes i Sutherland i Highland, nord i Skottland.  Det er det nordvestlegaste punktet på øya Storbritannia.

Namnet Cape Wrath kjem frå det norrøne hvarf («vendepunkt»). Vikingane vende ofte skipa sine heimover ved Cape Wrath. Cape Wrath er ein av berre to stader i Storbritannia med namnet «Cape» («kapp») føre seg. Den andre staden er Cape Cornwall i Cornwall.

Cape Wrath fyr og kafe

Det står eit fyr på neset, bygd i 1828 av Robert Stevenson. Det var bemanna fram til 1998 då det vart automatisert av Northern Lighthouse Board. Oppfor neset ligg ruinane av ein signalstasjon for Lloyd's som vart nytta til å overvake skipsfarten i området.

Dei kvite husa ved fyret står stort sett i forfall, men eit av dei har vorte renovert dei siste åra og omgjort til ein kafe for vitjande. Det vert hevda at kafeen er den mest fjerntliggande i Storbritannia og han vart opna i 2009 av prinsesse Anne.

Dyreliv
Det aude landskapar har eit rikt dyreliv med mellom anna havhest, kråke, kongeørn, kronhjort, storskarv og havsule.

Sjå òg
Geografiske ytterpunkt i Storbritannia

Bakgrunnsstoff 
 http://northtothecape.tumblr.com Cape Wrath-stien
 http://www.nlb.org.uk/ourlights/history/capewrath.htm  Historia til Cape Wrath fyr
 trekkingvisions om Cape Wrath-stien

Kjelder 

Denne artikkelen bygger på «Cape Wrath» frå ,  den 22. januar 2010. 
 oppgav desse kjeldene:

Wrath
Fyr i Skottland
Site of Special Scientific Interest i Skottland
Stadnamn av norrønt opphav i Skottland
Abermenai Point

Abermenai Point er det sørlegaste punktet på øya Anglesey i Wales. Det markerer òg nordsida av det vestlege innløpet til Menaisundet.

Abermenai var ei viktig hamn i mellomalderen, og er nemnd fleire gonger i livssoga om Gruffudd ap Cynan frå 1100-talet. Her blir det fortald at han gav kona si Angharad ferch Owain inntektene frå hamna på dødsleiet. Dei blei seinare gjevne til Eleanor av Castila, dronninga til Edvard I, på 1200-talet og til Isabella, dronninga til Edvard II  på 1300-talet.

Kjelder

Denne artikkelen bygger på «Abermenai Point» frå ,  den 22. januar 2010.  

Anglesey
Nes i Wales
Breaksea Point

Breaksea Point er det sørlegaste punktet på fastlandet i Wales (øya Flat Holm ligg om lag 1 km lenger sør). 

Breaksea Point ligg i Vale of Glamorgan og er ein del av Heritage Coast i Sør-Wales.

Sjå òg 
Rhoose Point, som òg hevdar å vere det sørlegaste punktet

Bakgrunnsstoff 
www.geograph.co.uk : Bilete av Breaksea Point og omliggande område

Kjelder
Denne artikkelen bygger på «Breaksea Point» frå ,  den 22. januar 2010.  
 

Vale of Glamorgan
Nes i Wales
Great Orme

Great Orme (walisisk Y Gogarth eller Pen y Gogarth) er eit kalksteinsnes på nordkysten av Wales i Llandudno. Det vart kalla Cyngreawdr Fynydd i eit dikt av Gwalchmai ap Meilyr på 1100-talet. 
Det engelske namnet stammar frå det norrøne ormr fordi neset skal likna på ein sjøorm.
Eit liknande, men mindre nes på andre sida av Llandudno Bay i Llanrhos heiter Little Orme. 

 

Great Orme er eit naturreservat og har status som Special Area of Conservation (særskild bevaringsområde), Heritage Coast, Country Park og Site of Special Scientific Interest (stad av særleg vitskapleg interesse). Her beiter fleire hundre skruegeiter som stammar frå eit par dronning Victoria fekk i gåve frå sjahen av Persia kort tid etter kroninga si i 1837. 

I klippene finst store sjøfuglkoloniar (som lomvi, krykkje, alke og havhest og noko måse. Andre fuglar som er å sjå ved Great Orme er mellom anna ravn, kyrkjeugle og vandrefalk. 

Her låg ei av dei viktigaste kopargruvene i bronsealderen. Gruvedrifta stogga på 1800-talet, og i dag er det museum på staden.

Kjelder 

Denne artikkelen bygger på «Great Orme» frå ,  den 22. januar 2010. 
 oppgav desse kjeldene: 
Ivor Wynne Jones. Llandudno Queen of Welsh Resorts Landmark, Ashbourne Derbyshire 2002 ISBN 1-84306-048-5 
Mary Aris. Historic Landscapes of the Great Orme. Carreg Gwalch, Llanrwst Wales, 1996 ISBN 0-86381-357-7 
Jim Roberts. Llandudno Past & Present, Sutton Publishing Ltd, Stroud, Gloucestershire 1992 ISBN 0-7509-2903-0

Bakgrunnsstoff
 The Great Orme Exploration Society
 Offisiell nettstad
 www.geograph.co.uk : Bilete av Great Orme og omliggande område

Nes i Wales
Fjell og åsar i Wales
Lavernock

Lavernock er ein landsby i Vale of Glamorgan i det sørlege Wales. Han ligg mellom Penarth og Sully ved Bristolkanalen.

13. mai 1897 sende Guglielmo Marconi, med assistanse frå ingeniøren George Kemp frå postkontoret i Cardiff, det første trådlause radiosignalet over vatn frå Lavernock Point i landsbyen til øya Flat Holm i Bristolkanalen. Meldinga som vart  send med morsealfabetet var 'ARE YOU READY' ('er du klar').

Ved landsbyen ligg Cosmeston Lakes Country Park, ein park med rikt fugleliv og ein rekonstruksjon av ein landsby frå mellomalderen. Det er òg godt turterreng med utsikt til øyane Flat Holm og Steep Holm.

Kjelder
Denne artikkelen bygger på «Lavernock» frå ,  den 22. januar 2010.  
 

Landsbyar i Vale of Glamorgan
Nes i Wales
Naturreservat i Wales
Little Orme

Little Orme (walisisk Rhiwledyn) er eit nes i Conwy grevskapsdistrikt i Wales med ei høgd på 141 meter. I lag med det større Great Orme dannar dei kvar si side av Llandudno Bay.

I motsetnad til Great Orme har ikkje Little Orme vorte utvikla for verken gruvedrift eller turisme. Det var nokre kalksteinsbrot her på 1800-talet og fram til 1936. Klippene er ein populær stad for fjellklatrarar. 

Delar av Little Orme har status som Site of Special Scientific Interest (stad med særleg vitskapleg interesse) North Wales Bird Trust ligg på nedsida av neset og mykje sjøfugl held til i klippene. 

North Wales-stien går over Little Orme.

Kjelder 
Denne artikkelen bygger på «Little Orme» frå ,  den 22. januar 2010. 
 oppgav desse kjeldene:
Ivor Wynne Jones. Llandudno Queen of Welsh Resorts Landmark, Ashbourne Derbyshire 2002 ISBN 1-84306-048-5

Bakgrunnsstoff
 North Wales Wildlife Trust: Rhiwledyn 
 geograph.co.uk - Bilete av Little Orme og området rundt

Nes i Wales
Little Orme
Pen Dal-aderyn

Pen Dal-aderyn er det vestlegaste punktet på fastlandet i Wales.

Det ligg i Pembrokeshire, vest for St David's.

Kjelder
Denne artikkelen bygger på «Pen Dal-aderyn» frå ,  den 22. januar 2010.  
 

Nes i Wales
Vestlegaste punkt
Nash Point

Nash Point er eit nes og ei strand i Vale of Glamorgan sør i Wales. Det er populært å gå tur langs klippene her.

Fotturen dekkjer delar av Glamorgan Heritage Coast med flott utsyn over kysten. Stien er jamn og lett, men kan verte gjørmete etter regnvêr.

Kjelder

Denne artikkelen bygger på «Nash Point» frå ,  den 22. januar 2010.

Bakgrunnsstoff
Bilde og skildringar  ved bakerlite.co.uk

Nes i Wales
Vale of Glamorgan
Penarth Head

Penarth Head er eit nes i Penarth på sørkysten av Wales, nær den walisiske hovudstaden Cardiff. Neset ligg sør for Cardiff-bukta og tidevassdemningen Cardiff Bay Barrage.

Som resten av Penarth-klippene er Penarth Head sett saman av lett eroderande sandstein og alabast. Neset er rundt  70 moh., det høgaste punket i South Glamorgan. Penarth Head gjev godt utsyn over byen og landskapet rundt. Impresjonistkunstnaren Alfred Sisley målte herfrå.

Bakgrunnsstoff 
www.geograph.co.uk: Bilete av Penarth Head og området rundt

Kjelder
Denne artikkelen bygger på «Penarth Head» frå ,  den 22. januar 2010.  
virtualtourist.com
«Alfred Sisley: Impressionism on the Welsh Riviera» i guardian.co.uk
 

Vale of Glamorgan
Nes i Wales
Rhoose Point

Rhoose Point er det sørlegaste punktet på fastlandet i Wales.

Det ligg på sørkysten av Sør-Wales og stikk utover i Severn-estuaret eller Bristolkanalen.

I nærleiken låg det tidlegare ein sementfabrikk. I dag er det sett opp 600 hus her og landsbyen Rhoose har vorte kraftig utvida.

Bakgrunnsstoff 
Bilete 
www.geograph.co.uk : Bilete av Rhoose Point og omliggande område

Kjelder
Denne artikkelen bygger på «Rhoose Point» frå ,  den 22. januar 2010.  
 

Vale of Glamorgan
Nes i Wales
Point of Ayr

Sjå òg Point of Ayre på Isle of Man og Point of Ayre på Orknøyane.

Point of Ayr (walisisk Y Parlwr Du) er det nordlegaste punktet på fastlandet i Wales. Det ligg like nord for Talacre i Flintshire, ved munningen til River Dee. Det ligg sørvest for Liverpool Bay i Irskesjøen. Området er eit fuglereservat og ein del av sanddyneområdet Gronant og Talacre, som har status som Site of Special Scientific Interest (stad av særleg vitskapleg interesse).

I mange år vart det drive kolgruver her. Dei første gruvene opna i 1865 og vart lukka 23. august 1996.

Point of Ayr er staden der naturgassen frå Irskesjøen vert ført i land. 

Det står eit fyr på Point of Ayr frå 1776, men det har ikkje vore i drift sidan 1844. Det står på stranda Talacre ved munningen til River Dee.

Kjelder 
Denne artikkelen bygger på «Point of Ayr» frå ,  den 22. januar 2010. 
 oppgav desse kjeldene:

Nes i Wales
Ayr
Nordlegaste punkt
Sker Point

Sker Point er eit nes sør i Wales mellom Port Talbot og Porthcawl.

23. april 1947 forliste skipet «Samtampa» ved Sker Point. Mannskapet på 39 og alle åtte frivillige på redningsskøyta «Mumbles» mista livet.

Bakgrunnsstoff 
Skipsforliset

Kjelder
Denne artikkelen bygger på «Sker Point» frå ,  den 22. januar 2010.  
 

Nes i Wales
St Davids Head

St Davids Head  (walisisk Penmaen Dewi) er eit nes i Pembrokeshire Coast nasjonalpark sørvest i Wales.

I nordvest ligg byen St Davids. St Davids Head markerer den sørlege grensa til den store Cardigan Bay. I sør ligg Whitesands Bay, Ramsey Sound og St Brides Bay. Neset og området bakom tilhøyrer National Trust. Den vulkanske bergarten her er sagt å vere den eldste i landet med ein alder på seks millionar år.

Det er fleire gamle monument på neset, mellom anna eit klippefort frå jernalderen, ein førhistorisk busetnad, ein førhistorisk forsvarsmur, fleire spor frå steinalderen og gravkammeret til Carreg Coetan Arthur . 

Ein kan kome til neset til fots langs kyststien. Neset har eit rikt plante- og dyreliv. Rundt neset finst gråsel og niser. Mykje sjøfugl og vandrefalk er òg å sjå.

Kjelder 

Denne artikkelen bygger på «St Davids Head» frå ,  den 22. januar 2010. 
 oppgav desse kjeldene:

Bakgrunnsstoff 
National Trust
Coetan Arthur
Bilete av St Davids Head på geograph.org.uk

Nes i Wales
National Trust-eigedommar
Strumble Head

Strumble Head (walisisk Pencaer) er eit nes nord i Pembrokeshire i Wales. 

Strumble Head fyr står på neset og Strumble VOR, ein del av ruta til mange flyruter over Atlanteren.

Det er mykje kval utanfor Strumble Head, særleg niser. Det vert ofte organisert turar for å sjå etter kval i området. Det finst òg mykje sel nedanfor fyret. 

Eit par hundre meter ut i sjøen ligg to små øyar, Ynys Onnen og Carreg Onnen. Eit fransk skipsvrak, kanskje frå den siste invasjonen av Storbritannia, vart funne i nærleiken i 2003.

Bakgrunnsstoff
www.geograph.co.uk: Bilete av Strumble Head og omliggande område

Kjelder 
Denne artikkelen bygger på «Strumble Head» frå ,  den 22. januar 2010. 
 oppgav desse kjeldene:

Nes i Wales
Målrøystingar 2010-2019

Oversyn over folkerøystingar om opplæringsmål i norske skulekrinsar i åra 2010–2019.

Kjelder 

 Språkfakta 2015 
 Noregs Mållag - Årsmeldingar 
 Kommunestyreprotokollar
 Lokalavisar

Norsk språk
Målrøystingar
Hebe Camargo

Hebe Maria Camargo () er ein brasiliansk skodespelar, songar og programleiar.

Camargo blei fødd i Taubaté i delstaten São Paulo.

Bakgrunnsstoff 

Brasilianske skodespelarar
Brasilianske musikarar